**Məşrutə Evi** — və ya Konstitusiya Evi 1869-cu ildə Təbrizdə Məşrutə hərakatının fəal üzvü, Hacı Mehdi Kuzəkünaninin sifarişi ilə tikilib. Məşrutə hərəkatı zamanı fədailərin və hərəkat üzvlərinin toplanma yeri olub. Məhz buna görə də bina hazırda Məşrutə Muzeyi kimi fəaliyyət göstərir.

Haqqında
--------

Bina 1869-cu ildə Təbrizdə Məşrutə hərakatının fəal üzvü, Hacı Mehdi Kuzəkünaninin sifarişi ilə tikilib. Binanı məşhur Təbrizli Hacı Vəli Memar tikib. Rastabazar küçəsində yerləşən bina Təbriz bazarının və Cümə məscidinin yaxınlığında yerləşir. Qacar dövrünün memarlıq nümunəsi olan bina gözəl tavanı və rəngli pəncərələri ilə fərqlənir.

İki mərtəbəli binada yaşayan Kuzəkünani Məşrutə hərəkatı zamanı fəallıq göstərir və hərəkata maliyyə ayırır. Bundan başqa öz şəxsi evini fədailərin və hərəkat üzvlərinin qərargahına çevirir. Burada hərəkatın liderləri və fəalları Səttar xan, Bağır xan, Mirzə Əli Siqqətülislam, Əli Müsyo, Heydər xan Əmioğlu, Məhəmmədəli Tərbiyət daima yığışar və hərəkatla bağlı qərarlar verirdilər. Bundan başqa burada hərəkatın təbliğatını aparan qazet də çap olunurdu. İkinci Dünya müharibəsi dövründə binada Azərbaycan Demokrat Firqəsinin iclasları da keçirilib. 1975-ci ildə bina İranın mədəni mirası olaraq qeydiyyata alınıb.

Sonradan bina Məşrutə muzeyinə çevrilir. Binanın birinci mərtəbəsində məşrutə inqilabçılarının heykəlləri və büstləri eləcə də şəxsi əşyaları döyüş silahları qılıncları nümayiş etdirilir. Bundan başqa binada çap olunan qazetlərin nümunələri, məktublar, hərəkat dövrünə aid şəkillər və çap maşını sərgilənir. Otaqlardan biri hərəkatda iştirak edən qadınlara həsr olunub.

Muzeydə baş verən hadisələr
---------------------------

2018-ci il avqustun 5-də Təbrizdə keçirilən "Məşrutiyyət Fərmanının ildönümü" mərasiminə antitürk mövqeyi ilə tanınan məşhur paniranist Cavad Təbatəbayi də dəvət olunmuşdur. Bir qrup azərbaycanlı milli-mədəni fəal Məşrutə Evinə gedərək orada şüarlarla çıxışlar etdilər. Məhz Azərbaycan əhalisinin və milli fəalların kəskin etirazı Cavad Təbatəbayinin çıxışının ləğv olunmasına səbəb oldu.

Şəkillər
--------

* Binanın ön fasadıBinanın ön fasadı
* İkinci mərtəbədən görüntüİkinci mərtəbədən görüntü
* Binanın tavanıBinanın tavanı
* Daxili interyerDaxili interyer
* Daxili interyerDaxili interyer
* Evin pəncərəsiEvin pəncərəsi
* Binanın girişində Səttar xanın heykəliBinanın girişində Səttar xanın heykəli
* Binanın daxili interyeriBinanın daxili interyeri

Həmçinin bax
------------

* Məşrutə hərəkatı
* Səttar xan
* Bağır xan

İstinadlar
----------

1. ↑  "Məşrutə Evi". 2010-06-05 tarixində arxivləşdirilib. İstifadə tarixi: 2018-11-15.
2. ↑  "Təbriz Məşrutə Evi". 2020-10-01 tarixində arxivləşdirilib. İstifadə tarixi: 2018-11-15.
3. ↑  "Azərbaycanlı fəallar "Məşrutə Evi"ndən antitürk qüvvələrə xəbərdarlıq etdilər". 2020-09-19 tarixində orijinalından arxivləşdirilib. İstifadə tarixi: 2018-11-15.

| ⛭Təbrizin abidələri |
| --- |
| Məşrutə Evi  • Əmir Nizam evi  • Ərk qalası  • Azərbaycan muzeyi  • Təbriz bazarı  • Göy məscid  • Eynəli dağı  • Qarı Körpüsü  • Cümə məscidi  • Kənduvan  • Şüəra məqbərəsi  • Ustad Bohtuni muzeyi  • Nobar hamamı  • Seyid Həmzə türbəsi  • Elgölü  • Təbriz Yanğın Qülləsi  • Təbriz Dəmiryol stansiyası  • 2-Kamal məzarı  • Məhəmmədhüseyn Şəhriyarın ev muzeyi  • Səhənd  • Pərvin Etisaminin evi  • Xaqani parkı   • Behnam evi  • Acı çay körpüsü |  |